L 46/12 Den Europæiske Unions Tidende 17.2.2004 KOMMISSIONENS FORORDNING (EF) Nr. 264/2004 af 16. februar 2004 om fravigelse af forordning (EF) nr. 1503/96 om gennemførelsesbestemmelser til Rådets forordning (EF) nr. 3072/95 for så vidt angår importtold for ris KOMMISSIONEN FOR DE EUROPÆISKE FÆLLESSKABER HAR — (5) — De i denne forordning fastsatte foranstaltninger er i over- ensstemmelse med udtalelse fra Forvaltningskomitéen for under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 3072/95 af 22. december 1995 om den fælles markedsordning for ris ()), særlig artikel 11, stk. 4, og ud fra følgende betragtninger: (1) Efter artikel 4a, stk. 1, i Kommissionens forordning (EF) nr. 1503/96 (?) kan importtolden nedsættes med 250 EUR/t for Basmati-ris, som er defineret i bilag IV til nævnte forordning efter vedtagelsen af forordning (EF) nr. 2294/2003, og som henhører under KN-kode 1006 20 17 og 1006 20 98. (2) — Indien og Pakistan har informeret Kommissionen om, at tidsrummet mellem offentliggørelsen af forordning (EF) nr. 2294/2003 og dens iværksættelse ikke gjorde det muligt at udstede ægthedscertifikater for hele den mængde ris, som der var indgået salgskontrakter med EF-importører om inden datoen for de nye bestem- melsers ikrafttræden. (3) — Indiens og Pakistans myndigheder har henholdsvis formelt forsikret Kommissionen om, at ægtheden og kvalitetskravene til Basmati-ris, der importeres til Fælles- skabet, med oprindelse i Indien og Basmati-ris af sorterne »Kernel Basmati« og »Super Basmati« med oprin- delse i Pakistan, og som er certificeret af producentlan- dets myndigheder, kan fastslås ved ADN-analyser, som producentlandene vil foretage i forbindelse med stikprø- vekontrol eller målrettet kontrol af forretninger, hvor der er risiko for svig. (4) — For at medlemsstaternes myndigheder kan antage de ægthedscertifikater, som de indiske og pakistanske myndigheder allerede har udstedt, eller de ægthedscertifi- kater, som de samme myndigheder er ved at behandle, for de mængder Basmati-ris, hvis salgskontrakter blev underskrevet senest den 31. december 2003, bør forord- ning (EF) nr. 1503/96 fraviges for en begrænset periode ud fra visse kriterier. (') EFT L 329 af 30.12.1995, s. 18. Senest ændret ved Kommissionens forordning (EF) nr. 411/2002 (EFT L 62 af 5.3.2002, s. 27); den blev ophævet ved forordning (EF) nr. 1785/2003 (EUT L 270 af 21.10.2003, s. 96) med virkning fra dagen for anvendelsen af samme forordning. (?) EFT L 189 af 30.7.1996, s. 71. Senest ændret ved forordning (EF) nr. 2294/2003 (EUT L 340 af 24.12.2003, s. 12). Korn — UDSTEDT FØLGENDE FORORDNING: Artikel 1 1. — Uanset artikel 4a, stk. 1, første afsnit, i forordning (EF) nr. 1503/96 kan importtolden i perioden fra 1. januar 2004 til 31. marts 2004 nedsættes med 250 EUR/t for Basmati-ris med oprindelse i Indien og ris af sorterne »Kernel Basmati« og »Super Basmati« med oprindelse i Pakistan henhørende under KN-kode 1006 20 17 og 1006 20 98, hvis: a) der blev underskrevet salgskontrakter mellem nævnte landes leverandører og EF-importørerne senest den 31. december 2003 b) der allerede blev udstedt ægthedscertifikater for de i litra a) omhandlede kontrakter inden den 31. december 2003 eller bliver det senest den 31. marts 2004. 2. —For import af Basmati-ris, der berøres af de i stk. 1, litra b), omhandlede ægthedscertifikater, anvendes bilag IV til forordning (EF) nr. 1503/96 ikke i perioden fra den 1. januar 2004 til den 31. marts 2004. 3. — Uanset artikel 4a, stk. 4, første afsnit, i forordning (EF) nr. 1503/96 udarbejdes det ægthedscertifikat, der udstedes af de ansvarlige organer i de lande, der eksporterer den i stk. 1 omhandlede Basmati-ris, i perioden fra den 1. januar 2004 til den 31. marts 2004 på en blanket, som der er anført en model af i bilaget til nærværende forordning. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Den anvendes fra den 1. januar 2004.